Aktîvîsta TJA Sevîle Rojbîne Çetîna ke wexto ke amebî destbendkerdene ci rê îşkenceyêko giran amebi kerdene, nezaretê 11 rojan ra dima vizêr ameye tepiştene.
Meclîsê Cinîyan ê HDPyî derheqê babete de eşkerayîyêke daye û îfade kerd ke Rojbîne rê îşkence ame kerdenen û raporê nê îşkenceyî zî esto.
Meclîsê Cinîyan vat: ''Hêrişê vera Rojbîne hêrişê vera têkoşînê cinîyan o ke ê do nêeşkê nê têkoşînî bitersnê. Ma venga AKP-MHPyî danê ke ma sereyê xo nêard wa û ma do nêarê. Şima do nêeşkê îradeyê ma pê polîtîkayanê cînsî, mîlîtarîs, faşîstan esîr bigêrê. Paştdayîşê ma xirabîya şima ra xurtêr o. Ma do nêverdê ke  îşkenceyê vera Rojbîne mîyan bibo û her ca de nê îşkenceyî do teşhîr bikerê. Ganî embaza ma rojbîne cade bêra veradayene.''
